**ГОДИШНО СЪБРАНИЕ НА НЧ „ЕЛИН ПЕЛИН – 1926”,**

**С. БУСМАНЦИ**

**ОТЧЕТ**

**ЗА ДЕЙНОСТТА НА ЧИТАЛИЩЕТО**

**ЗА ИЗМИНАЛАТА 2023 г.**

Уважаеми членове на Читалището,

Драги **съкварталци,**

Изготвянето на програмата за нашата читалищна дейност през 2023 г. имаше за цел да продължи неспирно в усилията за развитие на Читалището като важно обществено културно средище.

Във времето читалището е отговаряло на интересите на цялата общественост. И днес продължаваме да се стремим нашето дело да работи в полза на популяризиране културното ни наследството. Нашата мисия е да се утвърдим като притегателен център за любителското творчество на общността. Всички, от малки до най-големи, заедно в изяви и обмен на градивни идеи, опит и знания.

Съществува изградана близост между читалището и хората. През последната година се създаде взаимно уважение и доверие помежду ни. Това за нас не е даденост. Ние полагаме усилия и грижи, за да запазим това и то да продължи да се развива и занапред.

1. **Основни цели и приоритети:**

Читалище “Елин Пелин - 1926” си постави за цел да продължи своята информативна, социална, културна и просветна роля като:

* продължи да търси различни начини за осигуряване на устойчива подкрепа на читалището за реализирането на основната му дейност и развитието на съвременни форми на работа;
* стимулира читалищните дейности в посока съхранение и популяризиране на българските културни традиции и нематериалното културно наследство;
* потърси нови възможности за набавяне финансови средства за подобряване на материално-техническата база
* **Библиотечна дейност**

Една от значимите дейности на НЧ „Елин Пелин – 1926” е библиотечната. Приоритетите на библиотеката бяха:

* Ремонт и пренареждане на цялата библиотека по стандартите за дейността. Години наред не е обръщано внимание на библиотеката и се наложи да се извърши основно прочистване на стари книги, които трябваше да се отчислят;
* организиране на литературни четения и инициативи с дни на отворените врати за деца и ученици с цел повишаване на читателския интерес към книгата, както и обособяване на тематични кътове по повод празници и годишнини на бележити българи;

Фондът на Народно читалище „Елин Пелин – 1926 г.“ е над 8814 библиотечни единици. Постъпилите книги в библиотеката през миналата година са от Валентин Иванов, кандидат за кмет на с. Бусманци, а Читалището прие с благодарност.

Освен преподреждането на библиотеката, през 2023 г. бяха направени редица промени и подобрения.

Библиотеката при НЧ „Елин Пелин – 1926” участва активно в дейността на читалището. Секретарят на читалището г-жа Лилияна Маринска съвместява и длъжността библиотекар.

**3.Организационна дейност, която включи:**

* активно участие на читалището в културните прояви на селото и извън него;
* пресъздаване на обичаи и празници от Културния календар;
* участие в общински, регионални, национални и други конкурси и фестивали;
* поддържане на дейността на следните самодейни състави и клубове по интереси:

- ТА „Огнените“ с хореограф Петя Григорова;

* детско-юношески групи към фолклорно танцов ансамбъл “Огнените” с ръководител Валентин Иванов;
* създаде се нова певческа група за автентичен и обработен фолклор, а неин ръководител е известната в България и чужбина народна певица Снежанка Борисова;
* откри се нова детска школа за народно пеене, ръководена от Ива Котева;
* Школа по рисуване и приложни изкуства, ръководена от Елица Андреева;
* Литературен клуб с ръководител Алексана Янкова;
* Клуб по Художествено слово с ръководители Сашка Киякова, Юлия Младенова и ;
* Изучаване на английски език с преподавател Неха Дейчева;
* Театрална работилница за деца и възрастни с ръководител Магдалена Ангелова;

* **4. Художествено - творческа дейност:**

Нашата цел е да бъдем активни и дейни, за да има постоянно повишаване на творческата ни дейност, която да се развива в посока на все по-вече и разнообразни инициативи.

ОСНОВНИ ДЕЙНОСТИ НА ЧИТАЛИЩЕТО

децата пяха, танцуваха и се веселиха. През настоящата 2023 година ще разширим с още различни занимания летният лагер.

**Организационна дейност**

През изтеклата година бяха проведени ..... заседания на Настоятелството при НЧ „Елин Пелин – 1926”, с. Бусманци. Членовете на Настоятелството участваха активно в заседанията и подпомагаха провежданите масови мероприятия. Членовете на читалището са .... През годината са приети 21 нови членове . Както вече знаете от началото на 2023 година, в лицето на г-жа Лилияна Маринска, Читалището има нов секретар.

През изминалата 2023 година читалището осъществяваше дейността си в съответствие с културния календар.

И през 2023 година, чрез многобройните си мероприятия, Читалището остана културната институция в духовния живот на с. Бусманци.

Към Читалището функционират два художествени колектива : Фолклоен танцов ансамбъл „Огнените” с три състава /деца, младежи и възрастни/ с хореографи Петя Григорова и Орлин Иванов и Певческа група за автентичен и обработен фолклор с художествен ръководител Снежанка Борисова и Коледари. Участниците в тях са около 70 човека. 40 от тях са ученици и 30 – над 18 годишна възраст.

Читалището винаги е получавало признание както на големи национални форуми, така и при гостуванията си в Международни фестивали. Тази традиция продължава и до днес и въпреки трудности при финансирането, те се представиха отлично. Навсякъде, където имаха изяви бяха удостоявани не само с грамоти и медали за призови места, но и с аплаузите на публиката.

Културният календар на НЧ „Елин Пелин 1926“ през 2023 година беше богат и разнообразен.

Над тридесет различни мероприятия наситиха социалния и културен живот в Читалището.

* **15 Февруари** – Във връзка със 150-та годишнина от гибелта на Васил Левски, в Читалището се организира среща-разговор на тема „Малко известни факти от живота на Васил Левски“. Събитието беше посетено от много деца между 10 и 14 годишна възраст. Създаде се непринудена атмосфера, зададоха се и много въпроси.
* **28 Февруари –** Изложба-базар на **о**рганизираната от Читалището детска творческа работилница за изработване на мартенички. Децата изработиха мартеничките в домовете си и на 28-ми ги предоставиха в Читалището.
* **02 Март –** Участие на Фолклорен танцов състав **„**Огнените“ в организиран концерт по специална покана от Сдружението на хореографите в зала „Люмиер“, по случай Националния празник 3 Март. Както винаги танцьорите на „Огнените бяха посрещнат и изпратени с много аплодисменти
* **18-19 Март –** Творчески лагер в Боровец, във връзка сучастието на съставите на фолклорна формация „Огнените“ в концерт, по случай Международният ден на хората със синдром на Даун.
* **21 Март – Концерт-интеграция „Сцена пълна със слънца“.** Концертът беше посветен на Международния ден на хората със синдром на Даун и се състоя в Дом на културата„Искър**.**  Целта на този концерт беше да се насърчат както танцовите, така и певческите спсобности на децата в неравностойно положение. Постановката, която развълнува препълнената зала е на Петя Григорова, а Фолклорен Ансамбъл "Огнените"с трите възрастови групи, с ръководители Петя Григорова и Орлин Иванов, допринесе за доброто име на с. Бусманци и показа на сцената истинската интеграция на хората със специфични потребности. На сцената заедно танцуваха Формация"Танцуващи слънца"-деца със Синдром на Даун, ТФ "Аз също мога" към ЦСРИ "Подкрепа", ТФ"Св.Димитър"към ДПЛУИ,с.Подгумер и нашите прекрасни членове на ФА"Огнените". Концертът беше изключително интересен и завладяващ, а специални гости бяха Веселин Маринов, Богдана Карадочева и Стефан Димитров. Художествените ръководители на „Огнените“ Петя Григорова и Орлин Иванов бяха поканени на интервю в предаването по БНТ „100 процента будни“ и Българско национално радио.

В знак на съпричастност много от присъстващите бяха обули шарени чорапи.

* **31 Март –** Авторски спектакъл на актьорите от Ловешкия театър Ованес Торосян и Петко Венелинов. Колега" е пиеса, на която ще се смееш до сълзи, ще се натъжиш, ще изпиташ хиляди емоции, но най-вече - ще се замислиш! Салонът беше препълнен, а постановката предизвика много настроение.  
  Жителите на с. Бусманци проявиха голям интерес към културното събитие.
* **8 Април –** **Лазаровден**. Празникът започна в девет часа сутринта. Вдъхновени от традицията на този светъл празник, организирахме две групи лазарки. Момичетата, пременени с хубави народни носии посетиха къщите в селото, пяха, танцуваха и заразиха домакинствата с младост и усмивки.
* **11 Май** – 145 години от основаването на училището в с. Бусманци Св.св. Кирил и Методи. В салона на Читалището беше истински празник в чест на тази светла годишнина. Наред с програмата на Училищетоо, участваха всички състави на Фолклорен ансамбъл „Огнените“. Както винаги, където и да участват възпитаниците на Петя Григорова и Орлин Иванов, публиката ги посрещна радушно и ги изпрати с много аплодисменти.
* **18 Май** – Читалището проведе извънредно общо събрание, което беше инициирано от Проверителната комисия. Беше избрано ново Настоятелство и проверителна комисия, които бяха конституирани на 30 Май.
* **19 Май** – Театрален спектакъл на Ловешкия театър с постановката „Ако няма хубост“ по двата разказа на Николай Хайтов „Лодка в гората“ и „Пътеки“. Под режисурата на Йосиф Сърчаджиев, актьорите Георги Трайков, Силвия Чобанова, нина Суванджиева и Петър Стойчев зрителите откриха една забравена човешка функция да мечтае и да носи простота и доброта в сърцето си. „Ако няма хубост“ ни даде урок по човечност през погледа на многонаграждавания режисьор Йосиф Сърчаджиев.
* **3–4 Юни** – Творчески лагер на фолклорна формация „Огнените в с. Баня, Панагюрско. След усилните репетиции, на 4 Юни Формацията изнесе концерт с богата фолклорна програма на празника на с. Ботунец, Софийско. Фолклорна формация „Огнените“ направи празника на с. Ботунец още по-интересен.
* **4 Юни** - Участие на детската певческа група „Усмивки“ с ръководител Йорданка Гиздова в шоу програма по покана на театрална къща Мариета и Марионета в Софийскя зоопарк. Малките певици бяха посрещнати и изпратени с многобройни аплаузи.
* **01-02 Юли -** Децата от вокалната група за народни песни с Ръководител Йорданка Гиздова представиха в НДК читалището на **„Съкровищницата на България“.** Макар, че групата е само на 2 месеца. Децата се вдъхновиха от певиците на певческата група „Пъстра свиленица“ и се представиха достойно. Когато говорим за приемственост, Читалището даде пример за това с малките певици.
* **28-30 Юли** – Двадесет и пети международен фестивал Дорково 2023. Женската певческа група „Пъстра свиленица“ участва в Международния фестивал. С неприкрита гордост можем да кажем, че нашите участия са запомнящи се.
* **3-7 Август** - Във връзка с изпълнението на Културния календар на Читалището за 2023 година и поети ангажименти, Фолклорна танцова формация „Огнените“ участва на Международния фолклорен фестивал в градовете Сараево, Високо и Мостар в Босна и Херцеговина. Фестивалът премина при изключително добра организация. Очаквано, и трите концерта преминаха отлично и танцьорите се радваха на бурни аплаузи. Директорът на Фестивала обяви, че Фолклорна танцова формация „Огнените“са се представили най-добре, а малката танцьорка Райна Цветкова беше избрана за Мис Фестивал. Турнето премина при изключителна дисциплина и професионализъм, като остави прекрасен спомен от нас.
* **3-7 Август** - Детски танцов състав към Читалището с ръководител Антоанета Асенова заминаха на творчески лагер в град Китен, съчетан с представяне на Международния фестивал „Черноморски вечери“ в град Черноморец. Малките танцьори донесоха грамота за успешното си представяне.
* **27 Август –** Съборът на с. Бусманци. Този местен ежегоден празник се проведе с много гости и добро настроение..
* **17 Септември** – Празник на София. По традиция,................ но и на Читалището в с. Бусманци.
* **17 Септември** – Участие на Фолклорен танцов състав „Огнените“ в Празничния концерт за Денят на София, организиран съвместно с Район Искър и Дом на културата „Искър“.
* **27 Септември –** За трети пореден път в Читалището се състоя спектакъл на Ловешкия театър с постановката „Слуга на двама господари“. Стремим се да запазим тази традиция и доставим културно развлечение за много жители на селото.
* **14 Октомври –** Честване на 30 годишен юбилей на Валентин Иванов, танцов ръководител на детските състави „Огнените“. Концертът-спектакъл „Приятели чрез песента и танца“ се състоя в Аула Максима на УАСГ. Наред с другите фолклорни състави, които направиха Юбилея на Валентин Иванов незабравим, Фолклорен танцов ансамбъл „Огнените“ участваха с две формации и получиха заслужени аплаузи от публиката.
* **15 Октомври –** В салона на Читалището в Бусманци се състоя заключителния концерт от спечелен проект от Национален фонд Култура „Шопска огърлица“ в партньорство с „Нестия“
* **20 Октомври** – Гостува ни „Театър под звездите“ от Орешак, Троянско. Представлението премина с много голямо оживление, тъй като самата тема, която ни поднесе спектакъла беше да вдигнем булото на забравата и се потопим в автентичния трагикомичен свят на нашите деди в този не така отдавна отминал свят. Особен интерес предизвика постановката в младите хора, родени в 21 век.
* **21 Октомври** – Стартира Детска театрална работилничка за изработване на маски, кукли и театрални аксесоари.
* **1 Ноември** – Ден на Народните Будителите – Съвместно участие със Съюза на Народните читалища в Народната библиотека Иван Вазов
* **17-19 Ноември –** Обучителен лагер на детския танцов състав „Огнените“ в с. Мала Църква, където бяха разучени нови танци, във връзка с ежегодния Коледен концерт
* **1 Декември –** Поредният театрален спектакъл на Ловещкия театър с постановката „Българи от старо време“. Режисурата и участието на Николай Урумов препълниха салона и се наложи да се сложат допълнителни столчета по пътеките в салона. За тази година, това беше петия спектакъл, с който зарадвахме жителите на Бусманци. Забелязахме, че живущите в селото чакат с нетърпение тези културни придобивки.
* **17 Декември –** Участие на ТА „Огнените“ в Коледния концерт на Сдружението на танцовите дейци. Концерта беше в Дом на културата „Средец“. Изпълненията на танцьорите ни бяха посрещнати с бурни аплаузи.
* **18 Декември – Около огъня -** **К**оледен Бъдник в УниБИТ. Коледа или Рождество Христово е един от най-важните християнски празници, а Коледният Бъдник е сред най-важните традиции, свързани с него. Нашето читалище бяхме специално поканени, където освен, че момичетата от ТА „Огнените“ пяха и танцуваха, беше разказано какво представлява този ритуал. Бъдникът представлява отсечен ствол от дърво, който се поставя в семейното огнище на Бъдни вечер и всички се събират, за да споделят щастието и радостта. По време на запалването на Бъдника се пеят песни, а по горенето му се гадае каква ще бъде идващата година. Коледният Бъдник е изпълнен с ритуали и правила, които е задължително да се спазват, за да бъде новата година здрава, успешна и благодатна за всички. С нашето участие около Коледния Бъдник, помогнахме УниБИТ да хвърлят лошото в огъня и то да изгори.
* **23 Декември –** Традиционен Коледен концерт с участието на всички състави на Читалището. Салонът беше препълнен, програмата беше богата и разнообразна, но най-много бяха очакванията за Дядо Коледа, който раздаде много подаръци. С такова празнично настроение заредихме жителите на село Бусманци.
* **24 Декември –** Стани нине, господине! В навечерието на най-хубавият християнски празник Рождество Христово, коледарски групи тръгнаха из селото и бяха „Добри гости“в много семейства, които очакваха наричанията и благословиите на Коледарите, в желанието си за мирна и по-добра 2024 година.
* **28 Декември –** Участие на Младежката група на ТА „Огнените“ в Дом на културата „Средец“ за Рождество Христово.

Такава беше изминалата 2023 година, изпъстрена с очакване за Новата 2024. Най-важното за следващата година е да се създаде добра атмосфера за работа и не на последно място да положим усилия да разширим дейността си, като създадем нови школи, състави или клубове и осигурим още повече възможности за изява на действащите към Читалището.

Народно читалище „Елин Пелин – 1926” изказва своята искрена благодарност на всички самодейци, взели участие в читалищния живот през годината, правейки го богат, интересен и впечатляващ. Благодарение на техните труд и усилия, Читалището може да предложи на общността в селото и на своите гости, изпълнения, с които с право се гордеем.

Народно читалище „Елин Пелин – 1926” благодари и на всички – родители на деца – танцьори, доброволци, учители, на всички наши приятели, които отделиха от времето си, за да вземат участие в живота на Читалището!